13. ΝΟΜΟΘΕΤ. ΔΙΑΤΑΓΜΑ της 28/29 Δεκ. 1925 Περί συστάσεως δικαστηρίου πρωτοδικών υπό το όνομα "Πρωτοδικείον Καλαβρύτων". Εκυρώθη υπό του Π.Δ. της 22/27 Ιουλ. 1927 περί κυρώσεως κλπ. Άρθρον μόνον.-Συνιστάται δικαστήριον πρωτοδικών υπό το όνομα "Πρωτοδικείον Καλαβρύτων", εδρεύον εν Καλαβρύτοις, υπαγόμενον εις το εφετείον Πατρών και περιλαμβάνον επί τη δικαιοδοσία αυτού τας περιφερείας των ειρηνοδικείων Καλαβρύτων, Αροανείας, Νωνάκριδος και Κλειτορίας, αποσπωμένας εκ της δικαιοδοσίας του πρωτοδικείου Πατρών. Αι πολιτικαί και ποινικαί δίκαι της ως άνω οριζομένης περιφερείας του πρωτοδικείου Καλαβρύτων, αι διατελούσαι εκκρεμείς ενώπιον του πρωτοδικείου Πατρών μεταβιβάζονται αυτοδικαίως και άνευ διακοπής εις το Πρωτοδικείον Καλαβρύτων από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την έκδοσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. Η έναρξις της λειτουργίας του πρωτοδικείου Καλαβρύτων ορισθήσεται δια Δ/τος. Το παρόν Ν.Δ/μα υποβληθήσεται προς κύρωσιν εις την μέλλουσαν Βουλήν, άμα συνερχομένην. Βάσει του άνω Ν.Δ/τος εξεδόθη το Β.Δ. της 5/10 Ιουλ. 1926, όπερ ώρισεν ημέραν ενάρξεως λειτουργίας του πρωτοδικείου Καλαβρύτων την 1 Οκτ. 1926. (Αντί της σελ. 153) Σελ. 153(α) Ξ-1 Εφετεία και Πρωτοδικεία 6.Β.γ.10-13 